
DIRECŢIA DE ASISTENŢĂ SOCIALĂ COMUNITARĂ        Gheorghe Ciuhandu

NR. 






REFERAT,

Privind aprobarea  cuantumului ajutorului reprezentând o parte din cheltuielile pentru înmormântarea persoanelor din familiile beneficiare de ajutor social sau a persoanei singure beneficiare de ajutor social, conform Legii 416/2001 cu modificările şi completările ulterioare
În conformitate cu prevederile art. 28 alin. 4 din Legea 416/2001 cu modificările şi completările ulterioare „ Primarii pot dispune ca o parte din cheltuielile cu înmormântarea persoanelor din familiile beneficiare de ajutor social să fie asigurate din fondurile alocate pentru plata ajutorului social”

În art. 62 din HG 1010/2006 privind Normele metodologice de aplicare a prevederilor Legii 416/2001privind venitul minim garantat, cu modificările şi completările  ulterioare este stipulat ca „ În cazul decesului unei persoane din familia beneficiară de ajutor social sau a persoanei singure beneficiare de ajutor social, primarii pot dispune acordarea unui ajutor reprezentând o parte din cheltuielile cu înmormântarea.”
Având în vedere prevederile legale invocate mai sus, propunen ca suma acordată pentru a acoperii o parte din cheltuielile cu înmormântarea persoanelor singure beneficiare de ajutor social sau a persoanelor din familiile beneficiare de ajutor social să fie în cuantum de 500 lei RON.

PROIECTUL DE HOTĂRÂRE NR………………




Din data ………………

Privind aprobarea  cuantumului ajutorului reprezentând o parte din cheltuielile pentru înmormântarea persoanelor din familiile beneficiare de ajutor social sau a persoanei singure beneficiare de ajutor social, conform Legii 416/2001 cu modificările şi completările ulterioare


Având în vedere referatul nr. ………………….al Direcţiei de Asistenţă Socială Comunitară Timişoara;


Având în vedere prevederile art. 28 alin. 4 din Legea 416/2001 privind venitul minim garantat, modificată şi completată prin Legea 115/2006;


Având în vedere prevederile art. 62, art. 63 şi art. 64 din Hotărârea Guvernului  nr. 1010/2006 pentru aprobarea Normelor metodologice de aplicare a prevederilor Legii nr. 416/2001 privind venitul minim garantat cu modificările şi completările ulterioare;


În conformitate cu prevederile art. 38 alin. 2 lit. d) şi alin. 6 lit. a) pct.2 din Legea nr. 215/2001 privind administraţia publică locală cu modificările şi completările ulterioare;


În temeiul art. 46 din Legea nr. 215/2001 privind administraţia publică locală;

HOTĂRÂŞTE:

Art. 1: Se aprobă  cuantumul ajutorului reprezentând o parte din cheltuielile cu  înmormântarea persoanelor din familiile beneficiare de ajutor social sau a persoanelor singure beneficiare de ajutor social în cuantum de 500 lei RON.

Art. 3: Cu aducerea la îndeplinire a prezentei hotărâri se încredinţează Direcţia de Asistenţă Socială Comunitară Timişoara;

 Art. 4: Prezenta hotărâre se comunică:

· Prefecturii Judeţului Timiş;

· Primarului Municipiului Timişoara;

· Serviciului Juridic;

· Direcţiei Economice;

· Direcţiei Edilitare;

· Direcţiei Urbanism;

· Direcţiei  Patrimoniu;

· Serviciului Control şi Audit Intern;

· Biroului Relaţii Publice;

· Serviciului Centrul de Informare pentru Cetăţeni;

-     Direcţiei de Asistenţă Socială Comunitară Timişoara;

· Mass- mediei locale;
Preşedinte de şedinţă

